พณ.ไปซาอุฯ เพิ่มยอดนำเข้าค้าชายแดนนิ่ง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — อลงกรณ์ เยือนซาอุฯ 1 ส.ค.นี้ เพื่อขยายการค้า กระชับสัมพันธ์ ยันค้าชายแดนเขมรปกติ ส่วนพม่าลุ้นสัปดาห์หน้า
นายอลงกรณ์ พลบุตร รมช.พาณิชย์ เปิดเผยถึงเป้าหมายเยือนประเทศซาอุดีอาระเบียระหว่างวันที่ 14 ส.ค. ว่า เพื่อเจรจาการค้าการลงทุน กระชับความสัมพันธ์ระหว่างประเทศ และขยายมูลค่าการค้าของทั้งสองประเทศ โดยเฉพาะการเพิ่มมูลค่านำเข้าข้าว น้ำตาล และอาหาร ซึ่งการนำเข้าต้องเป็นไปตามมาตรฐานสากล การเดินทางครั้งนี้จะได้เข้าพบกับรัฐมนตรีช่วยกระทรวงสาธารณสมบัติของประเทศซาอุฯ และภาคเอกชนที่สนใจจะทำการค้ากับไทย
สำหรับการค้าชายแดนทั้งกัมพูชาและพม่า เมื่อวันที่ 30 ก.ค. ได้ลงพื้นที่ชายแดนไทยกัมพูชา เพื่อเก็บข้อมูลและดูการค้าระหว่างชายแดน พบว่าเหตุการณ์ยังปกติ แม้จะมีข่าวการพิจารณาขึ้นทะเบียนมรดกโลกปราสาทพระวิหาร การค้ายังสามารถค้าขายได้โดยไม่มีการปิดด่าน รวมทั้งยอดการสั่งซื้อสินค้าของไทยยังคงสูงอยู่ 
ขณะที่การค้าชายแดนไทยพม่า ที่ทางประเทศพม่าได้มีการสั่งปิดด่านการค้าที่แม่สอด ขณะนี้ได้มีการทำความเข้าใจกันแล้ว และคาดว่าในสัปดาห์หน้าจะสามารถเปิดด่านค้าขายได้ปกติ โดยนายอลงกรณ์ ในฐานะประธานคณะกรรมการพัฒนาธุรกิจการค้าชายแดนไทยพม่า เตรียมเสนอคณะรัฐมนตรีเห็นชอบแนวทางการจัดตั้งเขตเศรษฐกิจพิเศษแม่สอด จ.ตาก และเห็นชอบการจัดตั้งคณะกรรมการพัฒนาเขตเศรษฐกิจพิเศษแม่สอดเพื่อพัฒนาเศรษฐกิจและการค้าชายแดนไทยพม่า โดยพื้นที่ที่เหมาะสมกำหนดให้ตั้งระหว่าง ต.แม่ปะต.ท่าสายลวด พื้นที่ 5,603 ไร่ 56 งาน อยู่ติดริมแม่น้ำเมย
ซึ่งเป็นไปตามมติ ครม.วันที่ 6 ต.ค.2552 ที่เห็นชอบในหลักการพัฒนาพื้นที่เศรษฐกิจชายแดนไทยพม่า ได้แก่ การเร่งรัดการก่อสร้างสะพานมิตรภาพไทยพม่า แห่งที่ 2 การดำเนินโครงการสร้างเขตเศรษฐกิจพิเศษ และการจัดตั้งคณะกรรมการพัฒนาธุรกิจการค้าชายแดนไทยพม่า
สำหรับรูปแบบการจัดตั้ง เสนอให้เป็นองค์การมหาชน ผสมกับนิคมอุตสาหกรรม โดยองค์ประกอบจะมีโครงสร้างพื้นฐานด้านการคมนาคมขนส่ง เขตนิคมอุตสาหกรรม ศูนย์ขนถ่ายและกระจายสินค้า (ICD) เขตปลอดอากร คลังสินค้าทัณฑ์บน ศูนย์บริการเบ็ดเสร็จ ณ จุดเดียว การตรวจปล่อยจุดเดียว และด่านศุลกากร
โดยจะให้ภาคเอกชนเป็นผู้ลงทุน รัฐบาลให้การสนับสนุนด้านการส่งเสริมการลงทุน โดยให้สิทธิและประโยชน์ด้านต่างๆ เช่น ภาษีอากร เงินลงทุนกับธุรกิจที่เป็นประโยชน์ต่อเศรษฐกิจ และไม่ส่งผลกระทบต่อสิ่งแวดล้อมในบริเวณดัง